Tá tú hevur verið arbeiðsleys/ur í ein mánað, hevur tú rætt til at sleppa á skeið, sum ALS rindar. Tó hevur tú rætt til skeið, áðrenn tann fyrsta mánaðin, men tá skalt tú sjálv/ur rinda kostnaðin av skeiðinum. Tú kanst fáa arbeiðsloysisstuðul, meðan tú ert á skeiði. Tey ið ætla sær á skeið, skulu søkja ALS um tað. Talan skal vera um skeið, ið eru førleikagevandi og bøta um møguleikarnar at koma í arbeiði. Skeiðini verða í flestu førum vald við støði í til dømis útbúgving og arbeiðsroyndum hjá tí einstaka, og samsvar skal vera millum hesar royndir og sjálvt skeiðið.